

**РЕПУБЛИКА СРБИЈА**

**Министарство просвете, науке и технолошког развоја**,

на основу члана 71. став 2. *Закона о основама система образовања и васпитања* („Службени гласник РС“, 88/17, 27/18 - др. закон, 10/19 и 6/20) и *Правилника о остваривању образовно-васпитног рада у иностранству* („Службени гласник РС”, бр. 28/18 и 48/19),

**расписује**

**КОНКУРС**

**за избор наставника**

**за остваривање образовно-васпитног рада на српском језику у иностранству**

**I.** Кандидат, који жели да конкурише, мора да испуњава посебне услове за наставнике, предвиђене одредбама Правилника о остваривању образовно-васпитног рада у иностранству и то:

1) да је у радном односу на неодређено време у школи у Републици Србији:

2) да поседује дозволу за рад ‒ лиценцу;

3) да има најмање пет година радног искуства у области основног образовања и васпитања;

4) да поседује уверења и потврде којима доказује стално стручно усавршавање у области образовања, у складу са правилником којим се прописује стручно усавршавање;

5) да поседује основно знање за рад на рачунару;

6) да зна језик стране државе у коју се упућује или други светски језик, на нивоу Б1 Заједничког европског језичког оквира;

7) да испуњава услове прописане законом и правилником којим се прописује врста стручне спреме наставника и стручног сарадника у основној школи за остваривање наставе из одговарајућих предмета, и то за:

‒ наставника разредне наставе;

‒ наставника српског језика и књижевности.

**II.** Конкурс се расписује за ангажовање наставника **у Републици Словенији – 8 (осам) наставника.**

**III.** Кандидати који конкуришу обавезни су да уз своје пријаве доставе:

1) пријаву;

2) радну биографију;

3) документацију којом се доказује испуњеност услова Конкурса из тачке 1, 2, 3, 4, 5, 6, 7 (копије докумената **морају бити оверене**);

4) контакт податке (адреса и место боравка, адресу електронске поште, лични контакт телефон и телефон установе у којој су запослени).

**IV.** Пријаве са потребном документацијом кандидати могу послати на следећу адресу:

**МИНИСТАРСТВО ПРОСВЕТЕ,**

**НАУКЕ И ТЕХНОЛОШКОГ РАЗВОЈА,**

**11 000 Београд, Немањина 22‒26,**

**са назнаком: Пријава на конкурс ‒ избор наставника за рад у иностранству.**

**V.** Рок за доставу пријава и потребне документације је **27. јул 2020. године**.

**VI.** Пријаве и приложена документација се **не враћају**.

**VII.** Непотпуне и неблаговремене пријаве **неће бити разматране.**

**VIII.** По истеку рока за доставу пријава, кандидати који су доставили уредну документацију и испуњавају услове прописане Конкурсом, биће благовремено обавештени о месту и времену интервјуа, који ће са кандидатима водити Комисија за избор наставника који се упућују у иностранство.

**IX.** Коначну одлуку о избору наставника који ће остваривати образовно-васпитни рад на српском језику у иностранству, доноси министар просвете, науке и технолошког развоја.

|  |  |
| --- | --- |
|  |  |
|  | **МИНИСТАР**  **Mладен Шарчевић, с. р.** |
|  |  |